Lemujis

Lemujis (isp. Lemuy) – sala pietų Čilėje, Čilojės salyne, tuoj į rytus nuo Čilojės salos, atskirta Lemujo ir Jalio sąsiauriais. Patenka į Los Lagoso regioną (Čilojės provincija). Plotas – 97 km². 2002 m. Lemujo saloje gyveno 4125 žmonės. Sala patenka į Pukeldono komuną. Pagrindinė gyvenvietė – Pukeldonas. Verčiamasi žvejyba, žemės ūkiu. Pasiekiama keltu iš Čilojės. Saloje yra 4 medinės bažnyčios, patenkančios į UNESCO saugomų Čilojės bažnyčių sąrašą: Detifo, Ičuako, Pukeldono, Aldačildo. Salos pavadinimas mapučių kalba reiškia „miškingoji“.